钦定古今图书集成/理学汇编/经籍典/第196卷 > 日知录二 > 筑郿
## 钦定古今图书集成/理学汇编/经籍典/第196卷 > 日知录二 > 筑郿

筑郿，非都也。凡邑有宗庙先君之主曰都，无曰邑，邑
曰筑，都曰城。《旧唐书礼仪志》太常博士顾德章议引
此，谓春秋二百四十二年，鲁凡城二十四邑，惟郿一
邑书筑，其二十三邑曰城，岂皆有宗庙先君之主乎？
又定公十五年，“城漆”，漆是邾邑。《正义》亦知其不可通，
而曲为之说。